**Мустафа Абдэль Латыф Мушэт** (араб. مصطفى عبد اللطيف مشتت‎‎) вядомы як **Мустафа аль-Казымі** (араб. مصطفى الكاظمي‎‎, нар. 1967, Багдад, Ірак) — іракскі палітык, журналіст і пісьменнік. Прэм’ер-міністр Ірака ў 2020—2022 гадах. Міністр замежных спраў Ірака з 12 мая 2020 года. Узначальваў іракскую нацыянальную разведвальную службу з 2016 па 2020 гады.

Біяграфія
---------

Мустафа Абдэль Латыф нарадзіўся ў Багдадзе ў 1967 годзе. Сям’я ў 1963 годзе пераехала з Эш-Шатра ў мухафазу Ды-Кар у раён Багдаду Кадзімы. Бацька працаваў тэхнічным кіраўніком у аэрапорце Багдад.

Быў праціўнікам Садама Хусейна. У 1985 годзе эміграваў праз Іракскі Курдыстан у Германію, а затым у Вялікабрытанію, жыў у эміграцыі.

На працягу некалькіх гадоў працаваў калумністам і рэдактарам амерыканскай газеты «Аль-Манітор».

У 2003—2010 гг. быў выканаўчым дырэктарам Iraq Memory Foundation (IMF) у Лондане.

У 2012 годзе скончыў юрыдычны факультэт прыватнага Універсітэта Ат-Турат у Багдадзе. Атрымаў ступень бакалаўра ў галіне права.

7 чэрвеня 2016 года прызначаны прэм’ерам Хайдэрам Аль-Абадзі начальнікам Іракскай нацыянальнай развелвальны службы.

У сакавіку 2020 г. прадстаўнік шыіцкай групоўкі Катаіб Хезбала абвінаваціў Мустафу аль-Казымі ў датычнасьці да гібелі кіраўніка сіл «Кудс» Касема Сулеймані і Абу Махдзі Аль-Мухандзіса ў выніку авіяўдару ЗША па міжнародным аэрапорце Багдаду 3 студзеня 2020 года.

У канцы лістапада 2019 года прэм’ер Абдул-Махдзі падаў у адстаўку. Адстаўка была прынята Саветам прадстаўнікоў Іраку (парламентам) 1 снежня. 1 лютага 2020 года прэзідэнт Ірака Бархам Салех прызначыў Мухамеда Тауфіка Алаўі прэм’ер-міністрам краіны і даручыў яму сфармаваць урад. 1 сакавіка той адмовіўся фармаваць урад і адклікаў сваю кандыдатуру. 17 сакавіка прэзідэнт Ірака прызначыў Аднана аз-Зурфі прэм’ер-міністрам краіны і даручыў яму сфармаваць урад. 9 красавіка, пасля таго як Аднан аз-Зурфі склаў паўнамоцтвы, прэзідэнт Ірака прызначыў Мустафа аль-Казымі прэм’ер-міністрам краіны і даручыў яму сфармаваць урад.

7 мая Савет прадстаўнікоў Ірака выказаў давер ураду аль-Казымі і ўхваліў яго праграму. У той жа дзень аль-Казымі прынёс прысягу ў якасці прэм’ера. 12 мая змяніў Мухамеда Алі аль-Хакіма на пасады міністра замежных спраў.

Асабістае жыццё
---------------

Жанаты з дачкой доктара Махдзі аль-Алака з партыі «Дава». Мае дваіх дзяцей.

Зноскі
------

1. ↑   Праверана 24 мая 2022.
2. 1 2 3  Get to know about Mustafa Al-Kathemi, the new designated official in charge of the Iraqi government (англ.)(недаступная спасылка).  Shafaq News (9 красавіка 2020). Архівавана з першакрыніцы 12 чэрвеня 2020. Праверана 1 мая 2020.
3. 1 2  СМИ: президент Ирака поручил Мустафе аль-Казыми сформировать новое правительство **(нявызн.)**.  ТАСС (9 красавіка 2020). Праверана 1 мая 2020.
4. ↑  Протестующие в Ираке добились своего. Премьер ушел в отставку **(нявызн.)**.  Русская служба Би-би-си (1 снежня 2019). Праверана 1 мая 2020.
5. ↑  Назначенный премьер Ирака отказался от формирования кабмина и отозвал свою кандидатуру **(нявызн.)**.  ТАСС (2 сакавіка 2020). Праверана 1 мая 2020.
6. ↑  Премьер-министром Ирака назначен бывший начальник разведки **(нявызн.)**.  NEWSru.co.il (9 красавіка 2020). Праверана 1 мая 2020.
7. ↑  СМИ: парламент Ирака одобрил программу нового правительства и большинство министров **(нявызн.)**.  ТАСС (7 мая 2020). Праверана 21 мая 2020.

|  |  |
| --- | --- |
| ⚙️   У сацыяльных сетках | Твітэр |
| Слоўнікі і энцыклапедыі | Treccani · OpenSanctions |
| Нарматыўны кантроль | GND: 1247978788 · VIAF: 836164120374410470001 |